CELEX: 32019D0329(01)
Language: hu
Date: 2019-03-26 00:00:00
Title: A Bizottság végrehajtási határozata (2019. március 26.) a „Jobb képzés a biztonságosabb élelmiszerekért” program finanszírozásáról és a 2019. évi munkaprogram elfogadásáról

29.3.2019   
               
               
                  HU
               
               
                  Az Európai Unió Hivatalos Lapja
               
               
                  C 117/3
               
            
         A BIZOTTSÁG VÉGREHAJTÁSI HATÁROZATA
         (2019. március 26.)
         a „Jobb képzés a biztonságosabb élelmiszerekért” program finanszírozásáról és a 2019. évi munkaprogram elfogadásáról
         (2019/C 117/03)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló 2018. július 18-i (EU, Euratom) 2018/1046 (1) európai parlamenti és tanácsi rendeletre és különösen annak 110. cikkére,
         tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU (2) európai parlamenti és tanácsi rendeletre és különösen annak 36. cikke (1) bekezdésére,
         mivel:
         
                     (1)
                  
                  
                     A hatósági ellenőrzések elvégzésére vonatkozóan általános szabályokat megállapító 882/2004/EK európai parlamenti és tanácsi rendelet (3) lehetővé teszi a Bizottság számára, hogy a tagállamok illetékes hatóságainak a hatósági ellenőrzésekért felelős személyzete számára tanfolyamokat szervezzen, amelyek harmadik országokból, különösen fejlődő országokból származó résztvevők számára is látogathatóvá tehetők. E tanfolyamok közé tartozhatnak különösen az uniós takarmány- és élelmiszerjogról, illetve az állategészségügyi és az állatjólétre vonatkozó szabályokról szóló képzések is.
                  
               
                     (2)
                  
                  
                     A 2000/29/EK tanácsi irányelv (4) megteremti a növényegészségügyi tanfolyamok szervezésének jogalapját.
                  
               
                     (3)
                  
                  
                     A „Jobb képzés a biztonságosabb élelmiszerekért” programot (5) a Bizottság 2006-ban azzal a céllal hozta létre, hogy teljesüljenek a 882/2004/EK rendeletben megállapított célkitűzések. A „Jobb képzés a biztonságosabb élelmiszerekért” című, 2006. szeptember 20-i bizottsági közlemény kifejti, hogy javítani kell az élelmiszer- és takarmánybiztonsággal, valamint az állat- és növényegészségüggyel kapcsolatos képzések színvonalát, és vizsgálja a tanfolyamok jövőbeli megszervezésével kapcsolatos lehetőségeket.
                  
               
                     (4)
                  
                  
                     A 652/2014/EU rendelet az Európai Unió általános költségvetéséből finanszírozott, az élelmiszer- és takarmánybiztonság, az állategészségügy, az állatjólét és a növényegészségügy szabályozásával kapcsolatos kiadások kezelésére vonatkozó rendelkezéseket állapít meg. Az említett rendelet 31. cikke értelmében az Unió finanszírozhatja az illetékes hatóságok hatósági ellenőrzésekért felelős személyzete részére szervezett képzéseket annak érdekében, hogy kidolgozza a hatósági ellenőrzések és más hivatalos tevékenységek összehangolt megközelítését, amely az emberek, az állatok és a növények egészségének magas szintű védelmét biztosítja.
                  
               
                     (5)
                  
                  
                     A „Jobb képzés a biztonságosabb élelmiszerekért” program végrehajtásának biztosítása érdekében szükség van az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésre vonatkozó 2019. évi munkaprogramot alkotó éves finanszírozási határozat elfogadására. Az (EU, Euratom) 2018/1046 rendelet (a továbbiakban: a költségvetési rendelet) 110. cikke részletes szabályokat állapít meg a finanszírozási határozatokra vonatkozóan.
                  
               
                     (6)
                  
                  
                     A 882/2004/EK rendelet és a 2000/29/EK irányelv alapján megvalósuló élelmiszer-biztonsági képzési intézkedésekkel kapcsolatos irányítási és programvégrehajtási feladatok elvégzésével a 2013/770/EU bizottsági végrehajtási határozattal (6) létrehozott Fogyasztó-, Egészség-, Élelmiszerügyi és Mezőgazdasági Végrehajtó Ügynökséget (a továbbiakban: az Ügynökség) kell megbízni.
                  
               
                     (7)
                  
                  
                     Rendelkezni kell a költségvetési rendelet 116. cikkének (5) bekezdése szerinti késedelmi kamatok megfizetésének lehetőségéről.
                  
               
                     (8)
                  
                  
                     A munkaprogram rugalmas végrehajtásának lehetővé tétele érdekében helyénvaló lehetővé tenni olyan változtatásokat, amelyek a költségvetési rendelet 110. cikke (5) bekezdésének értelmében nem minősülnek érdemi változtatásnak.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               A KÖVETKEZŐKÉPPEN HATÁROZOTT:
         
            1. cikk
            A munkaprogram
            A mellékletben szereplő, a „Jobb képzés a biztonságosabb élelmiszerekért” program 2019. évi végrehajtására vonatkozó éves munkaprogramot alkotó éves finanszírozási határozat elfogadásra kerül.
         
         
            2. cikk
            Uniós hozzájárulás
            A 2019. évre szóló program végrehajtását szolgáló uniós hozzájárulás maximális összege 18 000 000 EUR, amelyet az Európai Unió általános költségvetésének 17 04 03. költségvetési tételéhez tartozó előirányzatokból kell finanszírozni.
            Az első bekezdésben meghatározott előirányzatok késedelmi kamatok megfizetésére is fordíthatók.
         
         
            3. cikk
            Rugalmassági rendelkezés
            A konkrét intézkedésekhez rendelt előirányzatokat érintő, az e határozat 2. cikkének első bekezdésében meghatározott maximális uniós hozzájárulás 20 %-át együttesen meg nem haladó változtatások a költségvetési rendelet 110. cikkének (5) bekezdése értelmében nem tekintendők érdemi változtatásnak, amennyiben nem befolyásolják jelentős mértékben az intézkedések jellegét és a munkaprogram célkitűzéseit. Az e határozat 2. cikkének első bekezdésében meghatározott maximális uniós hozzájárulás legfeljebb 20 %-kal növelhető.
            Az engedélyezésre jogosult illetékes tisztviselő alkalmazhatja az első bekezdésben említett változtatásokat. A változtatásokat a hatékony és eredményes pénzgazdálkodás, valamint az arányosság elvével összhangban kell alkalmazni.
         
         
            Kelt Brüsszelben, 2019. március 26-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 193., 2018.7.30., 1. o.
         
         
            (2)  HL L 189., 2014.6.27., 1. o.
         
         
            (3)  Az Európai Parlament és a Tanács 882/2004/EK rendelete (2004. április 29.) a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
         
            (4)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).
         
            (5)  A Bizottság közleménye a Tanácsnak és az Európai Parlamentnek – Jobb képzés a biztonságosabb élelmiszerekért, COM(2006) 519 végleges (2006.9.20.)
         
            (6)  A Bizottság 2013/770/EU végrehajtási határozata (2013. december 17.) a Fogyasztó-, Egészség- és Élelmiszerügyi Végrehajtó Ügynökség létrehozásáról és a 2004/858/EK határozat hatályon kívül helyezéséről (HL L 341., 2013.12.18., 69. o.).
      
      
         
            MELLÉKLET
            1.   Bevezetés
            
            Ez a munkaprogram a 882/2004/EK rendeletben és a 2000/29/EK irányelvben meghatározott célkitűzések alapján a következőképpen határozza meg a finanszírozandó fellépéseket és a költségvetés bontását a 2019. évre:
            
                        
                                    1.1.
                                 
                                 
                                    Közbeszerzés (közvetlen irányítás útján végrehajtva): Külső szerződések képzési programok végrehajtására és egyéb oktatási eszközökre
                                 
                              
                     
                        18 000 000  EUR
                     
                  
                        ÖSSZESEN
                     
                     
                        18 000 000  EUR
                     
                  2.   Közbeszerzés
            
            A közbeszerzési szerződések céljaira elkülönített teljes költségvetési keret 2019-ben 18 000 000 EUR.
            JOGALAP
            
                        882/2004/EK rendelet, 51. cikk
                        2000/29/EK irányelv, 2. cikk (1) bekezdés, i) pont
                        652/2014/EU rendelet, 31. cikk, valamint 36. cikk (1) bekezdés
                     
                  KÖLTSÉGVETÉSI SOR
            
                        Költségvetési tétel: 17 04 03.
                     
                  A TERVEZETT SZERZŐDÉSEK ÁLTALÁNOS LEÍRÁSA
            
                        Az alábbiakban említett technikai kérdések mindegyike tekintetében egy vagy több közvetlen vagy egyedi szolgáltatási szerződés aláírására kerül sor. A becslések összesen mintegy 20 közvetlen vagy egyedi szolgáltatási szerződés aláírását vetítik előre. A szerződő felek felelősek a képzési folyamat valamennyi elemének megszervezéséért, beleértve a megfelelő oktatók kiválasztását, a képzési program és az összes technikai anyag kidolgozását, szükség esetén a helyszíni látogatások megszervezését, a képzési létesítmények bérlését, valamint a résztvevőket érintő logisztikai kérdések (utazás, szállás, vendéglátás) megoldását.
                     
                  A TERVEZETT SZERZŐDÉSEK TÁRGYA
            2019-ben a képzési tevékenységek a következő témákat érintik:
            
                        Tevékenységek
                     
                     
                        Összeg (EUR)
                     
                  
                        Az állatbetegségekre való felkészültség
                     
                     
                        1 140 000 
                     
                  
                        Állatjóléti szabályok
                     
                     
                        890 000 
                     
                  
                        Antimikrobiális rezisztencia
                     
                     
                        1 115 000 
                     
                  
                        Élelmiszer-higiénia és rugalmasság
                     
                     
                        1 055 000 
                     
                  
                        Élelmiszerekre és összetételükre vonatkozó tájékoztatás
                     
                     
                        850 000 
                     
                  
                        HACCP
                     
                     
                        1 600 000 
                     
                  
                        Mikrobiológiai kritériumok és zoonózisok
                     
                     
                        930 000 
                     
                  
                        Élelmiszercsalás és e-kereskedelem
                     
                     
                        910 000 
                     
                  
                        Élelmiszer-eredetű betegségek kitörésére való felkészültség és az ilyen esetek kezelése
                     
                     
                        730 000 
                     
                  
                        Uniós állat- és növényegészségügyi szabályok
                     
                     
                        2 460 000 
                     
                  
                        Egyes hatóanyagoknak a biocid termékekről és növényvédő szerekről szóló rendeletek keretében történő értékelése
                     
                     
                        530 000 
                     
                  
                        Húshigiéniai követelmények és ellenőrzések
                     
                     
                        1 040 000 
                     
                  
                        Új növényegészségügyi szabályozás
                     
                     
                        1 290 000 
                     
                  
                        Az állatokkal, az élelmiszerekkel és a növényekkel kapcsolatos válsághelyzetekre való felkészülés és az ilyen esetek kezelése
                     
                     
                        760 000 
                     
                  
                        Az uniós áttekintő jelentések hatásának növelése
                     
                     
                        750 000 
                     
                  
                        „Jobb képzés a biztonságosabb élelmiszerekért” képzések („BTSF Academy”), valamint online tanulás és oktatás
                     
                     
                        1 350 000 
                     
                  
                        Állategészségügyi, állatjólléti, növényegészségügyi és élelmiszer-biztonsági készenléti képzések, konferenciák, válságok kezelésére irányuló gyakorlatok, valamint oktatási és terjesztési eszközök
                     
                     
                        600 000 
                     
                  
                        
                           ÖSSZESEN
                        
                     
                     
                        
                           18 000 000 
                        
                     
                  OPERATÍV CÉLKITŰZÉSEK
            
                        Az operatív célkitűzések a következők: a képzési programok kidolgozása, szervezése és irányítása az azonosított képzési területeken az ellenőrzéseket végző személyek magas szintű kompetenciájának biztosítása, valamint a hatósági ellenőrzések EU-szerte egységesebbé, objektívebbé és hatékonyabbá tétele, továbbá az ellenőrzési folyamatnak az uniós és nem uniós partnerek közötti jobb összehangolása érdekében.
                     
                  VÁRT EREDMÉNYEK
            
                        A Bizottság által várt eredmények a következők:
                        
                                    a)
                                 
                                 
                                    az ellenőrzéseket végző személyek tájékozottságának javítása és ismereteinek bővítése az azonosított képzési területeken;
                                 
                              
                                    b)
                                 
                                 
                                    közös álláspontot kialakítása a hatósági ellenőrzéseket érintő hatályos uniós rendelkezésekről és eszközökről az azonosított képzési területeken;
                                 
                              
                                    c)
                                 
                                 
                                    a hatósági ellenőrzések bevált gyakorlatainak terjesztése az azonosított képzési területeken;
                                 
                              
                                    d)
                                 
                                 
                                    intenzívebb tapasztalatcsere az azonosított képzési területeken a szakmai színvonal emelése és a hatósági ellenőrzésekkel kapcsolatos megközelítés harmonizációja érdekében;
                                 
                              
                                    e)
                                 
                                 
                                    a hivatalos hatóságok felkészültségének és irányítási képességeinek javítása az állatokat, az élelmiszereket és a növényeket érintő válsághelyzetek esetére.
                                 
                              
                  VÉGREHAJTÁS
            
                        A teljes összegből 18 000 000  EUR-t (amely a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozására szolgál) a Fogyasztó-, Egészség- Élelmiszerügyi és Mezőgazdasági Végrehajtó Ügynökség fog kezelni és felhasználni (2013/770/EU végrehajtási határozat).
                     
                  A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐZÍTÉSE
            
                        Körülbelül a 2019. év 2–3. negyedéve során
                     
                  AZ AJÁNLATI FELHÍVÁSOKRA SZÁNT INDIKATÍV ÖSSZEG
            
                        18 000 000  EUR